क्राइम अलर्ट : फ़ोन छीनकर भागे झपटमारों को छह घंटे में दबोचा
Channel: SANSANI OF INDIA ( सनसनी ऑफ़ इंडिया )
Date: 21/06/2023

फ़ोन पर बाते करते हुए जा रहे युवक का फ़ोन छीनकर भागे दो झपटमारों को थाना शाहदरा की पुलिस टीम ने मात्र छह घंटे के अंदर दबोच लिया है। झपटमारों की पहचान जनता मजदूर कॉलोनी दिल्ली निवासी 30 वर्षीय आसिफ व  सीलमपुर निवासी 22 वर्षीय अनस  के रूप में हुई है। पुलिस ने इनसे छीना हुआ मोबाइल फ़ोन, 2500 रुपए नगद व वारदात में इस्तेमाल स्कूटी व लूट के समय पहने हुए कपड़े भी बरामद कर लिए हैं। 

दिनांक 16 जून 2023 को थाना शाहदरा में एक कॉल मिली थी की मोबाइल पर बात करते जा रहे एक युबक के हाथ से स्कूटी सवार दो लड़के मोबाइल फोन छीन कर भाग गए हैं। 

संजीव एसएचओ शाहदरा के नेतृत्व में एएसआई राहुल चौधरी व हेड कांस्टेबल  प्रमोद ने क्राइम सीन के 25 से भी अधिक सीसीटीवी फुटेज खंगाले तो एक  टीवीएस स्कूटी पर सवार दो सस्पेक्ट लड़के दिखाई दिए। टीम ने  सस्पेक्ट स्कूटी के रजिस्ट्रेशन नंबर की पहचान कर मात्र छह घंटे के अंदर अंदर दोनों आरोपियों को दबोच लिया। आरोपियों के खिलाफ 28 मामले पहले से दर्ज हैं।